ming030890/wiki-yue-high-quality huggingface dataset:
劉千石

劉千石，JP（LAU Chin-shek，1944年9月12號—），人稱阿石，香港立法會前議員，香港職工會聯盟（職工盟）前任會長，曾經係立法會泛民主派嘅一員。

生平
劉千石祖籍廣東順德，廣東廣州出世。響1960年由廣州偷渡到香港。1972年，佢加入咗基督教工業委員會，開始同工會運動結緣。

1980年代
1980年代初，佢開始喺工會運動中冒起，成為香港獨立工運嘅領袖，當時有「香港華里沙」之稱。1985年，基本法準備起草，原本好有機會被委任入基本法起草委員會嘅劉千石，最後被剔出委員會名單，失去響建制內參與起草基本法嘅機會。呢件事響當時引起社會好大反響，就係好出名嘅「飛石事件」。同時，劉千石亦因為呢件事，令佢喺香港政壇聲名更響；而佢反對建制，為工人謀福利嘅形象就更加深入民心。
1989年，中國大陸發生「六四事件」，佢加入支聯會，支持北京學生民主運動，自此受到中華人民共和國政府進一步打壓，畀大陸沒收回鄉證，多年來冇得返大陸。

1990年代
1990年4月，香港民主黨前身「香港民主同盟」成立，劉千石成為創黨黨員之一。1990年7月，香港職工會聯盟成立，劉千石當選主席。1991年起，佢一直獲選為立法局（1991年至1997年）同立法會（1998年至2008年）議員。
1994年12月，劉千石就《僱傭條例草案》嘅修正案二讀時提出修訂，重成功獲得立法局通過，但港英政府官員梁文健喺草案三讀前收回草案，令劉千石嘅修訂無功而回。佢批評政府「輸打贏要」，憤而辭去立法局議員職務，成為第一個亦係唯一一個因抗議政府而辭職嘅立法局議員。

2000年代
2000年5月，冇回鄉證嘅劉千石得到當時香港行政長官董建華嘅協助，六四事件後第一次獲發回鄉證返廣州探望當時病重嘅母親，其後更可以多次返中國大陸。2000年6月，佢因同時持有民主黨同前綫嘅雙重黨籍，畀民主黨革除黨籍。
2004年6月，劉千石突然提出泛民主派應該同中華人民共和國中央政府「大和解」，「加強彼此互信和溝通」，但畀泛民主派同僚指摘咁做係討好中央，以換取更多機會返廣州探望母親。
之後，佢表現十分低調，甚少出席泛民主派嘅遊行活動，而佢響立法會嘅投票意向亦偶然同其他民主派議員唔同。2005年6月，劉千石、鄭經翰同陳偉業提名支持曾蔭權接任香港行政長官，而冇提名支持由大部份泛民主派推舉嘅李永達。2005年12月21號，劉千石響立法會政改方案投棄權票，係唯一投棄權票嘅議員，亦係25位泛民主派議員中唯一冇投反對票。佢發言時話：「無論呢次政改方案係獲得通過抑或被否決，都有一半人會失望。」最後，政改方案得到34票贊成，24票反對，1票棄權，得唔到三分二議員支持而被否決。
2008年，佢响第4屆香港立法會選舉嘅九龍西選區尋求冧莊，佢唔單止拒絕出席所有公開論壇同埋活動，最後輸畀梁美芬。選後，佢响香港電台一個節目入面，證實自己確診直腸癌，但係病情仍然受到控制，之後逐步淡出香港政壇。
劉半農

劉半農（粵拼：lau4 bun3 nung4；1891年5月27號—1934年7月14號），係中國民國時期嘅詩人、語言學者，出身自江蘇省。原名劉壽彰（lau4 sau6 zoeng1），後改名劉復（lau4 fuk6），初字半儂，後改字半農，號曲庵（kuk1 am1），筆名寒星（hon4 sing1）、范奴冬（faan6 nou4 dung1）。

生平
劉半農出生喺江蘇省江陰縣南沙鎮馬橋村殷家埭（現今屬蘇州市張家港市）。15歲時，佢以優秀嘅成績合格通過常州府中學堂而畢業。1911年，母校翰墨林小學校長招佢，做咗教員。
1920年3月去歐洲留學。當初去倫敦大學，遞年去巴黎大學留學，1925年攞得法國國家文學博士嘅學位。歸國後做咗北京大學中文系嘅教授，並且兼任中央研究院歷史語言研究所嘅研究員、北京輔仁大學教務長。
1934年，做方言調查時畀蝨乸咬親，因爲呢個原因罹患回歸熱，急病而死。舊時朋友魯迅爲佢寫追悼文，但劉復留學後就同佢疏遠咗㗎喇。

業績
江陰市嘅劉氏兄弟故居
佢作爲詩人、語言學者而活躍，係中國新文化運動嘅先驅者。著作有《半農雜文》、《半農談影》、《四聲新譜》、《方言字典》、詩集《揚鞭集》，當中論「攝影美學」嘅專門書《半農談影》係中國最早嘅攝影理論書之一。另外佢又將小仲馬嘅名作《茶花女》翻譯成中文，亦係知名嘅譯本。
1925年嘅《四聲實驗錄》整理自佢嘅博士論文，因爲係中國實驗語音學嘅先驅，呢個業績令佢名氣幾高。同年佢喺北京大學爲實驗語音學整咗間研究室，研究各地方言嘅音聲。1930年時佢將保羅·帕斯嘅《Petite phonétique comparée des principales langues européennes》翻譯成中文，書題做《比較語音學概要》。
喺語音學同方言學以外嘅方面，文學革命後嘅1920年出版咗《中國文法通論》。留學法國時，佢調查咗伯希和收集嘅敦煌文獻，喺1925年出版咗《敦煌掇瑣》全三集。之後有佢同人共著嘅《十韻彙編》出版（但出版喺佢死後嘅1936年），呢本書以敦煌爲中心，收集咗各種切韻系韻書。做文字關係嘅著作有《宋元以來俗字譜》（1930年）。佢又參與制定國語羅馬字。

對現代中文嘅貢獻
留學英國時，劉半農因爲思鄉，寫咗首《教我如何不想她》嘅詩，呢首詩畀趙元任譜曲，流行一時。現代中國使用嘅第三人稱代詞「她」就係劉半農喺呢首詩中作嘅詞。表示女人嘅人稱代詞「她」出來之前，指示第三人稱嗰陣，通常使用「他」，個性別不明，劉半農就作咗女性嘅人稱代詞「她」。從呢項功績來講，劉半農喺中國現代語言史上有住非常重要嘅地位。

親人
音樂家劉天華、劉北茂係佢嘅細佬。
劉卓

劉卓（粵拼：lau4 coek3；簡化字：刘卓；1981年9月4號—），鋼琴，音樂制作人，作品有《月光》、《我的青春我的城》等，擔任過孫楠、李健、水木年華、羽泉、鄭源等嘅專輯制作人、演唱會總監。亦有為《中國好聲音》擔任編曲、鍵盤手。多次為《我是歌手》彈奏鋼琴、編曲。

早期經歷
喺《我是歌手》節目入面劉卓幫黃綺珊鋼琴伴奏，黃綺珊覺得佢尤其係同歌手眼神交流中嘅配合好好。佢喺一個採訪入面提到咗需要多謝嘅3個人，其中一個就係被珊姐稱為弟弟嘅鋼琴手劉卓。
劉卓昕

劉卓昕（英文：Alison Lau，—）係香港女高音。

簡歷
劉卓昕出身音樂世家，阿爸阿媽搞音樂教育，細佬劉卓熙（Sanders）做咗指揮家，不過劉卓昕到20歲先至開始學唱歌。
劉卓昕中學讀聖保羅男女中學，2013年香港演藝學院歌劇及聲樂系學士畢業，之後去美國波士頓嘅新英倫音樂學院讀碩士，攞到優異獎學金成績畢業。佢曾經喺唔少海外比賽度攞過獎。
劉劭

劉劭（424年—453年5月27號），字休遠，係劉宋第四位皇帝，453年在位，佢無諡號，不過做皇帝100日嗰陣年號叫太初，所以史稱宋太初帝。
《宋書》因為劉劭殺父自立奪位，而唔用劉劭為劉義隆上嘅廟號同埋謚號（中宗景皇帝），亦都唔承認佢係劉宋嘅正統皇帝，重將佢同細佬劉濬（劉濬字休明）夾埋叫做「二兇」。
劉別謙

劉別謙（Ernst Lubitsch，舊譯呂必治，1892年1月29號—1947年11月30號）係一個男電影導演、演員、編劇、製片人、作家、電影剪接師、電影演員，佢嚟自德國柏林，喺1913年出道。
劉創馥

劉創馥（英文：Chong-Fuk Lau）係香港中文大學哲學系教授。

生平
佢喺香港中文大學讀完訊息工程學學士同哲學碩士，然後去德國海德堡大學讀哲學博士。2004年開始喺香港中文大學哲學系教，而家係哲學系教授同研究學部主任。
佢研究興趣有德國哲學、形上學、心靈哲學同宗教哲學。學術著作有論文三十幾篇，兩本書同一本合著。

著作
《Hegels Urteilskritik: Systematische Untersuchungen zum Grundproblem der spekulativen Logik》，2004。
《黑格爾新釋》，2014。
《宗哲對話錄》（同王偉雄合著），2016。
劉劍倫

劉劍倫（—2003年3月4號）係中國學者，曾經係廣州中山大學附屬第二醫院退休教授。佢喺2003年2月21號，喺明知自己確診沙士嘅情況下去香港，聲稱參與親人婚宴，做咗超級傳播者嘅佢，將病毒帶來香港，最終令香港沙士疫情爆發，而去到3月4號，佢自己亦喺香港死咗。佢除咗令香港疫情爆發之外，亦喺京華國際酒店（後來改名做九龍維景酒店）嗰度傳染咗俾其他住客，導致越南疫情爆發以及其他國家都受病毒困擾。

早期生涯
劉劍倫1965年喺廣州中山醫學院（中山醫科大學前身）畢業，退休後仍然喺廣州中山大學附屬第二醫院嘅專家門診應診。

死之前喺香港嘅活動
劉劍倫去香港之前，沙士第一位超級傳播者周作芬正好喺佢任職嘅醫院接受治療，劉劍倫亦有同周作芬接觸。劉劍倫喺2月中出現症狀，但仍然同老婆喺2月21號由廣州來港，並入住京華國際酒店，一同入住911號房。但嗰陣佢喺9樓走廊打噴嚏、咳嗽，留下相當數量嘅病毒，專家經過疫調推估佢至少感染咗16位房客同1位訪客。其中包括四名新加坡人，三名加拿大人、一名二十六歲香港青年。之後因為病毒傳播被關注嘅，包括由加拿大嚟香港探親嘅關水珠同埋華裔美籍商人鄭強尼。
劉劍倫去到第二日已經病到去唔到原定婚禮，而鄭強尼同劉劍倫接觸後，鄭強尼喺唔知情嘅情況下，2月23號去咗越南公幹，令之後越南疫情爆發。而關水珠返回多倫多之後，亦將病毒帶到加拿大。不過，加拿大一直都有強制進行隔離嘅公共衛生法，因而令加拿大疫情冇咁嚴重。

離世同承認中共隱瞞疫情
劉劍倫去到3月4號喺香港廣華醫院死咗，佢死前坦承生前曾暗中診治一種喺中國華南地區爆發嘅新型肺炎疫情（亦即係後來被被取名嘅SARS致命病毒）。佢一早知道華南地區有幾百位患者，但呢個係中國嘅國家機密。關於涉及嘅新病毒，動物係唯一嘅可能來源。佢嚟香港之前，病毒已經喺劉教授嘅醫院員工間飛快散播。佢哋亦發現，好多病患係同家禽有所接觸嘅農民。而華南地區嘅雞同其它家畜通常被養喺開放式嘅水溝旁邊，當地人近距離接觸各式各樣嘅活動物同死動物，仲有佢哋身上嘅病毒，中國南方就變成咗諸多不知名疾病嘅溫床。
劉劍倫喺香港嘅妹夫曾經去廣華醫院探望劉，其後亦證實感染沙士，之後死埋。
而去到3月19號，香港衛生署專家亦確認香港爆發沙士疫情嘅源頭，正正係劉劍倫。
六才子書

六才子書，至初所定嘅才子書，明末清初金聖歎所評定為文學好書。由佢帶起才子書風潮。
第一才子書：莊子所著《莊子》子書
第二才子書：屈原所著《離騷》辭賦(楚辭)
第三才子書：司馬遷所著《史記》
第四才子書：杜甫嘅詩作《杜詩》
第五才子書：施耐庵所著嘅《水滸傳》
第六才子書：王實甫所編《西廂記》 戲曲
六斑二齒魨

六斑二齒魨（學名：Diodon holocanthus），係二齒魨科魚類嘅一種。
六月二十

六月二十係黃曆六月嘅第二十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月三十

六月三十係黃曆六月嘅第三十日。呢日淨係大月嗰陣先有。如果六月係大月，就係六月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六日戰爭

六日戰爭 (希伯來文：מִלְחֶמֶת שֵׁשֶׁת הַיָּמִים‎，羅馬拼音：Milḥemet Šešet HaYamim；阿拉伯文：النكسة‎，羅馬拼音：an-Naksah，直譯 「挫敗」)，又可以叫做第三次中東戰爭，係一次以色列同埋阿拉伯國家之間，喺1967年6月打過嘅一場仗。

背景
中東國家自從喺第一次中東戰爭之後簽過1949年停火協議之後，衝突一直都冇走過。喺1956年，地區嘅衝突曾經搞到過蘇彝士運河危機。當時，以色列同埃及因為行船嘅問題而爆發過場仗。之後，聯合國喺嗰度派咗維和部隊嚟看住情況，避免大家再嚟過。不過，大家到1966年又開始出問題。
喺1966年11月，巴勒斯坦解放組織曾經對過以色列嘅軍人放地雷，搞到3個人死。之後，以色列軍隊就攻擊咗約旦控制嘅西岸地區嘅薩姆（英文：As-Samu）鎮做報復。事後，聯合國大會通過咗決議批評以色列嘅做法，全部常任理事國都一致投咗票同意。同時，約旦嚴埃及縮骨得濟，話佢哋係「匿埋喺聯合國嘅褲浪底」度。
到1967年4月，以色列繼續講明佢嘅立場：埃及如果再好似蘇彝士運河危機嗰陣咁，封鎖以色列喺蒂蘭海峽（英文：Straits of Tiran）嘅行船，就會係打仗理由。不過到5月尾，埃及總統納薩照封，同時開始軍隊嘅動員，又趕走哂啲聯合國嘅人，似乎準備打仗。

打仗
喺1967年6月5號，喺聯合國嘅人員走緊嘅時候，以色列開始咗先發制人戰，用飛彈打中咗埃及嘅好多軍事基地同物資，六日戰爭正式爆發。埃及嘅軍隊似乎畀呢次襲擊嚇到甩哂轆，因為佢好多嘅軍事設備都已經炸咗，而以色列就一路都有制空權。同時間，以色列喺陸地發動入侵，打入埃及控制嘅加沙走廊同埋西奈半島。經過一啲内部阻力之後，埃及總統納薩屙打全部軍事人員同裝備由個半島度撤退。到6日之後，以色列已經完全控制哂成個半島。喺開戰之前一個禮拜，雖然約旦同埃及簽咗軍事協議，不過就冇好重手咁打以色列，只係攻擊下，希望拖慢以色列嘅進度。到第5日，敘利亞亦加入咗場仗，有份炸下以色列北面嘅軍事裝備。
喺6月8號，埃及同約旦已經肯停火，而敘利亞到9號亦都一樣話肯。佢哋最終喺11號同以色列簽咗停火協議，場仗喺6日之内已經打完。以色列損失咗唔夠1,000人，不過阿拉伯國家就損失咗超過2萬人。軍事以外，有20位以色列平民、15位聯合國人員、34位美國軍人、同埋17位蘇聯軍人喺場仗入面過身。

結果
到打完仗之後，以色列將自己控制嘅範圍擴大咗一倍：由埃及攞咗加沙走廊同西奈半島、由約旦攞咗西岸地區、同埋由敘利亞攞咗戈蘭高地。同時，總共有大約28.5–32萬位巴勒斯坦人同埋10萬位敘利亞人因為打仗嘅緣故而流離失所。
喺打仗之後，納薩曾經因為打輸仗而辭職，不過後尾又做返埃及總統。埃及自從呢件事之後，就閂咗蘇彝士運河，搞到1970年同埋1973年出現全球嘅能源同石油嘅短缺。
加藤秀典

加藤秀典（1981年5月13號—）係日本足球員，司職後衞，效力過鳥棲砂岩，及鳥取飛翔。
加藤繁

加藤繁（1880年9月3號—1946年3月7號）係日本嘅歷史學家、文學博士，東京大學教授，有「日本現代研究中國經濟史第一人」嘅稱號。

底細
加藤繁喺日本島根縣出世，細蚊仔時讀松江小學，中學就讀松江中學，然後考入東京帝國大學文科大學（而家東京大學文學部）史學科，喺度隨東洋史學嘅創始人白鳥庫吉同埋日本經濟史學嘅創始人內田銀藏等史學家學習，受到一連串正規同嚴格嘅史學教育。1906年攞到學士學位。
舊陣時佢做過日本法政大學嘅清國留學生普通科副主任、法大清國留學生總講習、慶應大學教授、東京帝國大學教授。1927年5月20日因為《唐宋時代金銀之研究》兩卷嘅學術成就，俾日本學士院授予第17屆恩賜獎（日本學士院獎嘅最權威學術獎）。

日文版
《支那古田制研究》，京都法學會、有斐閣，1916年8月。
《唐宋時代金銀之研究》兩卷，東洋文庫，1925-1926年。
《史記列傳》（司馬遷著，加藤繁、公田連太郎譯，三冊），富山房，1940-1942年。
《史記平準書・漢書食貨誌》（加藤繁註），巖波文庫，1942年9月。
《支那經濟史概說》，弘文堂書房，1944年。
《支那學雜草》，生活社，1944年11月。
《始皇帝其他——秦漢的人物》，生活社，1946年3月。
《支那經濟史考證》（中文譯名《中國經濟史考證》）上、下兩卷（東洋文庫論叢第33、34），東洋文庫，1952-1953年；1965年、1974年重印。

唐文版
加藤繁著：《清代村鎮的定期市》，《東洋學報》1934年23卷2期，王興瑞譯，載《食貨》1937年5卷1期。
加藤繁著：《唐宋時代金銀之研究》，中國聯合銀行調查室譯，中國聯合準備銀行，1944年；中華書局2006年12月重印。
加藤繁著，吳傑譯：《中國經濟史考證》（1-3卷），北京：商務印書館，1973年1月；上、下兩卷，臺北：華世出版社，1981年9月。
加藤繁著，杜正勝、蕭正誼譯：《中國經濟社會史概說》，臺北：華世，1978年。
加藤羅莎

加藤羅莎 ，係日本嘅一個女演員。

拍過嘅作品一覽
呢個表唔完整，歡迎加料。
金田一少年之事件簿~吸血鬼傳說殺人事件~（2005年、日本電視台）
戀上吸血鬼 （2009年7月、富士電視台）
冬櫻之戀 （2011年1月、TBS）
加藤雅裕

加藤雅裕（1983年7月6號—）係日本足球員，司職後衛，效力TDK。
加藤與惠

加藤與惠（1978年5月27號—）係日本足球員，踢中場，曾經喺1997～2008年間為日本女子足球代表隊出場114次，入咗8球。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。
加藤英美里

加藤英美里 ，係日本嘅一個女藝人同埋配音員。
加藤順大

加藤順大（1984年12月11號—）係日本足球員，司職守門員，效力大宮松鼠。
加藤綠

加藤綠 ，係日本嘅一個女藝人同埋配音員。
加藤豪宏

加藤豪宏（1974年7月28號—）係日本足球員，司職後衞，效力過大阪飛腳，大分三神，及佐川急便大阪。
信陽明港機場

信陽明港機場（粵音：seon3 joeng4 ming4 gong2 gei1 coeng4）係喺中國河南嘅一個機場，喺2018年嗰陣起好兼且開放畀人用嚟搭飛機。
修咸頓

修咸頓（英文：Southampton）或者叫南安普敦，係英國英倫東南衡州郡嘅城鎮，住25萬人。修咸頓出名造船，鐵達尼號亦係由修咸頓啟航。

空
修咸頓有一個修咸頓機場（英文：Southampton Airport），除咗國內航班亦有國際航線，主要係歐洲國家好似法國、荷蘭、愛爾蘭、西班牙、葡萄牙、瑞士咁。

高等教育
修咸頓有兩間大學。
修咸頓大學（英文：University of Southampton）
修咸頓索倫特大學（英文：Solent University）
修咸頓大學

修咸頓大學（University of Southampton）係英國修咸頓一間大學，1862年創校，1952年正式升格做大學。
信長之野望

信長之野望係日本光榮公司發行嘅遊戲軟件，係用日本戰國時代做背景嘅戰略遊戲，1983年出第一代，而家已經出到15代。
信陽毛尖

信陽毛尖係種綠茶，亦係中國十大名茶之一，喺河南省信陽市西南山區（車雲山、連雲山、集雲山、天雲山、雲霧山、白龍潭、黑龍潭、何家寨等）出產。
信達廣場

信達廣場響澳門半島花地瑪堂區馬場大馬路、永安街、菜園路、關閘廣場、永定街同長壽大馬路，係屬於房屋局嘅經濟房屋。

背景
2012年5月26號經濟房屋信達廣場第三座辦理買賣公證書、買賣同抵揭按揭公證書同相關物業登記服務，房屋局已判畀律師樓按序跟進，預計6月中旬可以安排第一批單位簽契。截至2012年5月25號，上述律師樓按序聯絡，已經聯絡咗七十七個單位預約買受人，當中聯絡到五十八個單位，另外十九個單位預約買受人因為冇開電話、冇人聽電話又或者改咗聯絡電話號碼之類情況而聯絡唔到，稍後將會以其他方式同唔同時段聯絡，預計可以響6月份之內搞掂所有聯絡工作。基於部分已經聯絡到嘅單位，預約買受人可配合隨時簽契。

犯罪
2016年1月25號，珠海同澳門警方持續掃蕩亂發垃圾短訊宣傳網上賭博嘅偽基站，派出廿五個偵查員採取突擊行動，響關閘同台山三個屋苑加埋四個單位，檢獲十一套已經安裝偽基站儀器，包括天線、射頻模擬器、手提電腦同埋手機等。調查發現，集團運作至少2個月，相信搗破由同一集團操控、正響到運作嘅偽基站，響信達廣場拉咗一個廿四歲姓李做廚師嘅澳門本地青年，案件入面至少兩個大陸人逃走。司警發現犯罪集團所設嘅偽基站已經轉由澳門人承租，希望逃避警方視線。被拉嘅李姓青年涉及不當獲取、使用同提供電腦數據資料；干擾電腦系統等罪被移交檢察院。涉案李某主要負責偽基站日常操作同維護工作，其中三個單位都係由佢承租。
2016年9月7號凌晨四點幾，信達廣場一間便利店一個女店員話被人用刀指嚇，劫走萬五蚊之後就逃去無蹤，警方全力追緝。之後發現自稱被刀降住打劫嘅女店員口供疑點重重，經過再三追問，女店員最終承認係自己同爛賭男友合謀，自導自演咗一單假劫案。之後，警方響男嫌犯做嘢嘅地址火船頭街拉人，重響兩個人住緊嘅十六浦住所到搵到剩底嘅一萬蚊，相信另外五千蚊已經使咗。被捕嘅兩名嫌犯同為印尼籍，男四十三歲，姓Sutikno，女三十七歲，姓Darto，兩人都承認控罪，同樣被控加重盜竊罪，男子就加控禁用武器罪。
2017年10月26號，司警接獲情報話有人響關閘附近利用民居做窩點，發送垃圾短信同博彩短信。司警調查之後鎖定目標，清晨五點採取行動，偵破關閘信達廣場一個出租單位操作偽基站，響行動入面搵到三套儀器、四部手提電腦、十四個電腦硬件、 兩部干擾器同天線嘅作案工具，拉咗一個廿八歲報稱農民姓羅嘅大陸男人，涉嫌利用干擾器，等關閘附近居民同遊客嘅手機連接唔到3G同4G網絡，令手機轉成GSM網絡嗰陣，再趁機入侵手機，發送垃圾短信同博彩短信，被控「觸犯干擾電腦系統用響實施犯罪嘅電腦數據或數據資料」、「侵犯通信工具」等罪名，移送檢察院偵辦。被捕男子話23號來澳門，受朋友拜託響單位負責管理電腦開關，又話冇收過報酬。司警調查之後認為，羅係偽基站犯罪集團下線成員，主要負責控制現場電腦運作。司警繼續追查偽基站犯罪集團上線同其他涉案人員。另外，司警調查又發現，呢個單位租約係由一個澳門居民登記，但係身份證影印係假，警方將會對案件繼續追查。

意外
2017年5月13號晚黑九點左右，信達廣場第一座九樓火燭，懷疑戶主響廚房煮食期間搶火，燒着抽油煙機，火勢迅速蔓延同冒出大量濃煙，住戶及時逃生報警。消防到場見到起火單位大門虛掩，拖喉入去將火救熄，冇人受傷，重救出七個困響九樓同十樓樓梯嘅住客，經救護員檢查之後無需送院，有大約十個住客自行疏散到街到，事件入面冇人受傷。起火廚房嚴重燒爛，客廳亦被燻黑同成屋水漬。
信風

信風係地球北緯30度到南緯30度之間嘅盛行風，北半球吹東北信風，南半球吹東南信風，嗰個區叫信風帶。
信鴿

信鴿係有能力認路，為人類帶信件，來回飛去目的地嘅家鴿，由原鴿經人選擇馴化而成。信鴿或可以作為賽鴿。
前620年代

前620年代係指前629年去到前620年之間嗰十年嘅年代。
世界記憶計劃

世界記憶計劃（Memory of the World Programme，英文簡稱：MOW），係一個由聯合國教科文組織喺1992年發起嘅國際性行動計劃。呢個計劃通過喺全球範圍內保存珍貴嘅文獻，同埋圖書館嘅收藏資料，保證佢哋嘅有效傳播，嚟對抗全世界人類對歷史遺產嘅「集體失憶」。
世界記憶名錄（Memory of the World Register）係一張由國際諮詢委員會通過評核嘅全球歷史遺產名單。另外重有地區級名錄同國家級名錄。
世界經濟論壇

世界經濟論壇（英文：World Economic Forum，簡寫WEF）係一個以非營利組織形式運作嘅基金會，總部喺瑞士日內瓦州科洛尼，1971年成立。佢以每年冬季喺瑞士滑雪勝地達禾斯舉辦嘅年會（叫達禾斯論壇，英文：Davos Forum）聞名，每次論壇都聚集全球工商、政治、學術、媒體等領域嘅領袖人物，討論世界面臨最緊迫問題。
第十二屆夏季達禾斯論壇喺中國天津舉行。
世界觀

世界觀係一個人或者一班人對事物/世界嘅基本睇法或想法，呢啲睇法同想法影嚮個人點樣解讀、演譯、解釋、處理、interact 所有嘅嘢。

例
世界觀：「人性本惡」：性惡説
嘢/事：有人掉垃圾；
解讀、演譯：呢個人真衰；
解釋：係咁㗎喇，人性嚟嘅；
Interaction：人性嚟嘅，無得理 / 人性本惡，無得教，要重罰。
世界計畫 繽紛舞台！ feat.初音未來

《世界計畫 繽紛舞台！ feat.初音未來》（日文：プロジェクトセカイ カラフルステージ! feat.初音ミク，簡稱「プロセカ」）係世嘉同Colorful Palette合作推出嘅手機音樂遊戲，以初音未來同埋VOCALOID歌曲為主題。日本版由2020年9月30號開始營運，臺港澳版由2021年9月30號開始營運，國際英文版將由2021年12月7號開始營運。

25點，Nightchord見。
宵崎奏（宵崎 奏（よいさき かなで）, 聲：楠木燈?）
朝比奈真冬（朝比奈 まふゆ（あさひな まふゆ）, 聲：田邊留依?）
東雲繪名（東雲 絵名（しののめ えな）, 聲：鈴木實里?）
曉山瑞希（暁山 瑞希（あきやま みずき）, 聲：佐藤日向?）
世界脊柱健康日

（英文：World Spine Day）係世界衛生組織呼籲全球各地同國際組織辦活動，嚟宣傳同脊柱有關嘅健康知識。節日從2012年開始，每年嘅5月21號搞。
世界華福中心

世界華福中心（英文：Chinese Congress on World Evangelization，簡稱：CCCOWE），係一個華人基督教跨宗派組織，連結全球華人基督徒領袖，齊心回應教會嘅宣教使命。

簡介
世界華福中心喺1976年由世界各地區委會代表全體通過成立，多年嚟一直服侍普世華人教會，盼望喺合作、差傳、教會增長、訓練人材、長遠計畫等方面，作全面性嘅服事、推動、貢獻。致力推動普世華人教會以門徒導向嘅跨文化差傳方式，藉認識、禱告、裝備、差傳，關注同接觸被關懷嘅群體。

異象
世界華福中心竭力建立兩代之間嘅橋樑、東西之間嘅橋樑、新舊之間嘅橋樑、同宗派之間嘅橋樑，透過匯聚各方關於普世宣教同培育門徒重要同具前瞻性嘅聲音，連結全球華人基督徒領袖，齊心回應上帝嘅宣教使命。
世界自然基金會

世界自然基金會（WWF，World Wide Fund for Nature）係一個國際環保團體，基金會做嘅嘢有環境保育、研究同埋復修（en:ecological restoration）。之前個名叫 World Wide Fund，而加美國同加拿大嘅分會重係用緊呢個名。係世界上最大嘅獨立保育組織，有超過 500 萬個支持者，喺全世界 90 幾個國家做緊 15000 項保育同環保有關嘅工程。喺世界各地，WWF 都係一個慈善機構，大約九成嘅資金嚟自私人同企業嘅捐款。
WWF 嘅目標係『制止同扭轉對自然環境嘅破壞』（"to halt and reverse the destruction of our natural environment"）。世界自然基金會係喺1961年9月11號成立。
前920年代

前920年代係指前929年去到前920年之間嗰十年嘅年代。
冇人性教育

《冇人性教育》（英文：Give Him Anoral（網站用名） / Let's Talk About Sex（EPG用名））係香港無綫電視嘅資訊節目，由歐陽偉豪、黃紫恩、張盈悅、姜嘉琳、胡敏芝、黃婧靈、吳兆麟主持，由2022年1月14號到5月27號逢禮拜五23:00到23:30喺J2播。節目會講各種性話題同性知識。
由於節目內容含有大量成人情節嘅關係，係無綫電視頭一套播出時全部集數被列為「M成年觀眾」類別嘅節目。

節目調動
2022年2月4號：由於19:55-22:15直播《2022北京冬季奧運會開幕典禮》，所以順延到23:15-23:45播。
冇你

「冇你」（烏克蘭文：Без вас）係烏克蘭總統禾羅迪美·澤連斯基喺2022年9月11號響Facebook同Telegram寫嘅演講。

背景
響2022年9月初，烏克蘭成功喺哈爾科夫州反攻俄軍。為咗報仇，俄軍響9月11號非法用3M-54巡航導彈導彈炸咗哈爾科夫TEC-5發電廠，搞到哈爾科夫、第聶伯羅、蘇梅同波爾塔瓦州停電。所以澤連斯基就寫咗依個演講回應。

І ми будемо з газом, світлом, водою та їжею.. і БЕЗ вас!
粵語翻譯：
「
就算俾黑暗隔住，烏克蘭同文明世界都清楚睇到依啲恐怖行徑。俄羅斯特登憤世嫉俗咁用飛彈攻擊民用關鍵基礎設施，而唔係軍事設施。哈爾科夫同頓內茨克州斷電。 札波羅熱、第聶伯羅彼得羅夫斯克同蘇梅州都部分停電。你仲以為我哋係「同一族」？
你仲以為你恐嚇到我哋、打冧到我哋、逼到我哋讓步？
你真係咁懵，乜都唔明？
唔明我哋係乜？唔明我哋為乜？唔明我哋講乜？
同我聽實：
冇天然氣定冇你？冇你。
冇燈照定冇你？冇你。
冇水飲定冇你？冇你。
冇嘢食定冇你？冇你。
對我哋嚟講，凍死、餓死、暗死同渴死，都冇你果啲「兄弟友誼」咁恐怖致命。
但係歷史會將所有嘢擺返落原位。
冇啤

冇啤（英文：High card）係最細嘅啤牌組合，即係五隻牌都組唔到其他啤牌組合，點數無隻相同又唔順序，又唔係同一隻花，機會率最高，有成50.11%。
冀氏

冀（粵拼：kei3）係唐人姓氏，喺《百家姓》裏頭排第316位。
呢篇冀氏係同姓氏有關嘅楔位文章，重未寫完嘅。麻煩你幫手充實佢。
其士發展

其士發展國際有限公司（Chevalier Development International Limited，港交所前編號：0064）係一間喺百慕達註冊成立嘅香港公司，主要經營房地產業務，主要資產喺中國大陸、香港、加拿大等地方。
其士發展喺1991年由其士國際（0025.HK）分拆出嚟，同年喺香港聯合交易所上市；但係因為股份交投情況一路都唔好，其士國際喺1999年私有化咗呢間公司，正式撤銷上市地位。
其田秀太

其田秀太（1969年2月6號—）係日本足球員，司職中場，效力過橫濱飛翼，福岡黃蜂，及佐川急便東京。
具件敏

具件敏，係大韓民國嘅一個女藝人同埋演員。
具本承

具本承（1973年9月11號—）係大韓民國嘅一個男藝人同埋歌手。
具本林

具本林，係大韓民國嘅一個女藝人同埋演員。
其實你不懂我的心

《其實你不懂我的心》係臺灣歌手童安格嘅專輯，喺1989年由寶麗金發行。

簡介
呢張專輯收錄咗12首歌。
具在伊

具在伊，係大韓民國嘅一個女藝人同埋演員。
具俊會

具俊會，係大韓民國嘅一個男藝人同埋歌手。
具廷謨

具廷謨，係大韓民國嘅一個男藝人同埋歌手。
中山紀念公園游泳池

中山紀念公園游泳池（英文：Sun Yat Sen Memorial Park Swimming Pool），係香港港島嘅一個公眾游泳池，喺中西區西營盤中山紀念公園，由康樂及文化事務署管理。
中山艦

中山艦（1912年－1938年），原稱永豐艦，係中國海軍軍艦，日本三菱船廠造。艘船用鋼同木起成。艦長65.837米，闊8.8米，排水量近千噸。大清時訂造，中華民國北洋政府找尾數收船。護法運動後，跟咗中華民國廣州政府。
响中國近代史發生好多事成日都同呢條船有關。因孫文多次喺永豐艦上奔波，死後人改名中山。
中山莉子

中山莉子 ，係日本嘅一個女藝人同埋配音員。
中山紀念公園

中山紀念公園（英文叫Sun Yat Sen Memorial Park），香港公園之一，遊樂場之一，喺西營盤東邊街北。行政上歸中西區。設施有草地球場、籃球場，以及七人人造草地球場。
公園喺干諾道西以北，面積三公頃四，1997年開張。公園初頭叫西區公園，2002年政府用孫中山曾經響西區活動過做理由，改用而家個名紀念佢。公園響2008年開始翻新，2010年重開，加咗紀念孫中山嘅元素，包括一座孫中山銅像。
中山紀念公園體育館

中山紀念公園體育館，香港室內體育館之一，喺西營盤填地之上，東邊街北十八號，中山紀念公園西面，英文叫Sun Yat Sen Memorial Park Sports Centre。行政上歸中西區。設施有籃球場、排球場、投球場、羽毛球場、手球場、健身室、舞蹈室、壁球場、活動室、乒乓球檯、兒童遊戲室。
體育館舊稱西區公園體育館，英文Western Park Sports Centre。一九九五年五月二十二號開張。西區公園二〇〇二年改名中山紀念公園，體育館到二〇一一年六月一號，先至改名中山紀念公園體育館。
2020年8月，體育館畀政府徵用做武漢肺炎檢測實驗室。
中山紀念堂

中山紀念堂（粵拼：zung1 saan1 gei3 nim6 tong4）係之前孫文住過嘅大樓。喺臺灣同日本、夏威夷、英國、以及華人地區新加坡、馬來西亞、中國大陸同香港、澳門等都有好多地區有孫中山紀念館同孫中山故居等有住「孫中山」嘅名嘅紀念館響度。佢可以係：

臺灣
國立國父紀念館：喺臺北市信義區。
國父史蹟紀念館：喺臺北市中正區。
永和國父紀念館：喺新北市永和區。
鳳山國父紀念館：喺高雄市鳳山區。

江蘇
孫中山紀念館 (南京)：喺中國江蘇省南京市嘅中山陵，藏經樓嗰邊。
南京大學中山樓，喺中國江蘇省南京市嘅南京大學，南園入面。
中山紀念堂 (常州)：喺中國江蘇省常州市鐘樓區。

上海
上海孫中山故居，喺中國上海市黃浦區香山路嗰度。

廣東
孫中山故居紀念館：喺中國廣東省中山市翠亨村入面。
孫中山大元帥府紀念館：喺中國廣東省廣州市海珠區。
中山紀念堂 (廣州)：喺中國廣東省廣州市越秀區。
中山紀念堂 (惠州)：喺中國廣東省惠州市惠城區中山北路嘅中山公園入面。
中山紀念堂 (梅州)：喺中國廣東省梅州市大埔縣三河鎮嘅三河中山公園內。
孫中山紀念堂 (中山)：喺中國廣東省中山市。

廣西壯族自治區
中山紀念堂 (梧州)：喺中國廣西壯族自治區梧州市嘅梧州中山公園入面。

北京
孫中山紀念堂 (北京)：喺中國北京市海淀區香山東麓嘅碧雲寺入面。

澳門
澳門國父紀念館：喺澳門文第士街。

香港
孫中山紀念館 (香港)：喺香港中環衛城道。

日本
孫文紀念館 (神戶)：喺日本關西地區嘅兵庫縣神戶市。

馬來西亞
孫中山紀念館 (檳城)：喺馬來西亞檳城喬治市中路。
孫中山革命基地，喺馬來西亞檳城喬治市嘅打銅仔街，由馬來西亞首相馬哈迪於2001年2月4號主持開幕。

南極
孫中山紀念堂 (南極洲)：喺南極洲東邊，拿斯文丘陵嘅中山站入面。
中山紀念碑

中山紀念碑（粵拼：zung1 saan1 gei3 nim6 bei1）係廣東省廣州市一個紀念孫中山先生嘅其中一個革命史跡嘅紀念碑，喺越秀公園入面嘅觀音山山頂。如估喺越秀公園嘅南門入去嘅話，行百步梯上到梯頂就到喇。
呢個紀念碑喺1929年起，同廣州嘅中山紀念堂一樣，都係由中國比較出名嘅建築師——呂彥直嚟負責設計嘅。1978年7月，呢嚿紀念碑已經變咗廣東省文物保護單位，2001年同中山紀念堂一樣，都係變咗全國重點文物保護單位。

構造
中山紀念碑嘅底座平面就好似個十字折角形噉，下面有個拱門開咗，喺底座附近重有個雕花欄杆响度。成個碑身好似個方錐形噉，佢有37米咁高，成座紀念碑係用咗花崗岩嚟整嘅。而個碑身正面重整咗嚿差唔多27平方米嘅花崗岩响度，上面重有李濟深寫住嘅《總理遺囑》响度。而個塔度同鎮海樓一樣，都係越向上就越細，重要係尖嘅，一共有13層樓咁高，喺棟紀念碑嘅入面重有條盤旋嘅梯級可以去到頂（依家係唔畀遊客上去），其中1、2樓嘅四邊都係可以企响個欄邊度睇到好遠嘅地。而個碑基嘅四邊重有26隻羊頭石雕响度，意思就係話「呢度係羊城」噉解。

特色
由於佢係同中山紀念堂都喺同一條軸線入面，所以咪形成咗廣州城區入面嘅舊中軸線入面出現嘅「南堂北碑」嘅特色。
劉慶秀

劉慶秀，係大韓民國嘅一個男藝人同埋演員。
劉愷威

劉愷威（粵拼：	lau4 hoi2 wai1，英文：Hawick Lau，1974年10月13號—）係香港男演員，亦做過歌手，1993年出道，2000年代中期開始專注喺中國大陸發展。佢阿爸係香港演員劉丹。佢2013年同大陸女演員楊冪結婚，生咗個女，2018年離婚。
劉慈欣

劉慈欣（粵拼：lau4 ci4 jan1，1963年6月23號—）係中華人民共和國嘅當代科幻作家，喺北京出世。佢有好多代表作，例如長篇小說《超新星紀元》、《球狀閃電》、《三體》、《三體II：黑暗森林》、《三體III：死神永生》，中短篇小說《流浪地球》、《鄉村教師》、《朝聞道》啊噉，其中仲有幾套畀人攞嚟改編做影視作品𠻹。

攞過嘅獎
2015年雨果獎最佳小說：《三體》英文版，係第一個攞到呢個獎嘅亞洲人。

評價
「
劉慈欣係個冷漠嘅宇宙觀察者，冷酷嘅道德評判者，再加上一個冷靜嘅思想者。
」

——何夕，科幻作家
「
劉慈欣用旺盛嘅精力起咗個光年尺度上嘅展覽館，入面裝滿了咗宇宙文明史中科學同埋技術創造出嚟嘅超越常人想像嘅神跡。
」

——姚海軍，《科幻世界》副主編
「
喺讀過劉慈欣幾乎冚唪唥嘅作品之後，我好肯定噉講，呢個人雖然得一支公，但係可以將中國科幻文學提升到世界級噉嘅水準。
」
劉惠雲

劉惠雲（5月14號—）係香港一個女配音員，1995年開始做自由身配音員，2001年7月入咗無綫電視到做配音員，2004年7月再做自由身配音員，2009年9月返無綫電視做配音員。

人物
劉惠雲別名劉姵穎。之前喺亞洲電視做過下天氣小姐。而家大陸演員袁立、韓國演員洪洙賢、台灣演員許瑋甯基本上指定由佢配音。佢可以做到好多聲，唔理細路仔定阿婆都配得掂。而家係無綫電視出聲數同做主角最多嗰班配音員之一。

配過作品
粗字即係主角/要角。
呢頁唔記作品中嘅二打六（綜藝節目/紀錄片唔計）。
邊年播用劉惠雲個角色喺邊年出嚟計，即係個作品如果係2009年開始播但係劉惠雲個角色喺2010年先出就計落2010年。
劉慕裳

劉慕裳（粵拼：lau4 mou6 seung4，英文：Grace Lau，1991年10月19號—）係香港女空手道運動員，參與個人套拳（形）賽，外號「形女」。
劉慕裳曾經讀保良局王賜豪（田心谷）小學同林大輝中學，大學時期喺香港城市大學修讀創意媒體榮譽理學士，2016年畢業。

簡歷
劉慕裳細個時喺哥哥劉知名嘅薰陶下學習空手道，因為佢覺得空手道嘅拳姿好有型。佢喺11歲開始正式練習空手道，一開始練習「對打」，亦參加過比賽，不過因為曾經令臉部受傷，佢唔想媽媽擔心就改練「形」（套拳），佢認為套拳動作好靚，講求速度同動感，亦好適合佢個人特色同風格。
劉慕裳喺16歲開始代表香港參加國際比賽，19、20歲開始每年到日本集訓兩次，打咗唔錯嘅基礎。之後去到2015年，佢開始成為全職空手道運動員。
劉慕裳係世界頂級嘅空手道運動員，世界排名長期位居前列，更加喺2018年世錦賽勇奪銅牌。
2021年8月5號嘅2020年夏季奧林匹克運動會，空手道女子個人形銅牌戰擊敗土耳其選手波贊攞到銅牌。
劉慧蘊

劉慧蘊（英文：Vivian Lau，1978年10月7號—）係2000年度香港小姐競選嘅冠軍。
劉憲華

劉憲華，係華裔加拿大人，大韓民國嘅一個男藝人同埋歌手。
劉愛麗

劉愛麗係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
可微函數

喺微積分入面，可微函數係指啲定義域入面每一點都有導數嘅函數。
可愛和美

可愛和美 ，係日本嘅一個女演員。

拍過嘅作品一覽
呢個表唔完整，歡迎加料。
さよなら、こんにちわ
一碗陽春麵
望郷（1993年）
難波金融傳·南之帝王
可待因

可待因（英文：Codeine），化學式係C18H21NO3，廣東話常見俗稱:高甸 、止咳水同埋囉囉攣，係一種喺鴉片裏面搵到嘅生物鹼。一般可待因都係用嚟止咳，同埋紓緩輕度至中度痛楚，通常係口服，但有啲情況下，都會注射入身體裏面。
可待因嘅化學結構圖

英國
英國依家有兩條法例管制緊可待因嘅買賣同處方，一條係《濫用藥物法1971》（the Misuse of Drugs Act 1971），一條係《濫用藥物規例2001》（the Misuse of Drugs Regulations 2001），根據《濫用藥物規例2001》嘅規定，如果可待因成份只係佔藥物嘅0.1%，有多一種或以上嘅有效成份同時存在，又好難用現行手段還原當中嘅可待因成份嘅話，可以被列為附表五裡面，監管比較鬆嘅藥物。。

香港
喺香港，可待因受到香港法例第一百三十四章《危險藥物條例》附表一所管制。只係畀醫療同埋大學作研究用途，根據危險藥物條例，任何人未經處方賣可待因畀人，可以被罰款一萬蚊港幣。不過，含0.1%以下可待因嘅藥物，係可以合法經藥劑師，唔經醫生處方賣畀人。

香港
喺2008年第一季，有6.5%嘅首次被呈報濫用藥物嘅21歲以下濫用藥物人士，同4.2%嘅首次被呈報濫用藥物嘅21歲以上濫用藥物人士，濫用包括可待因喺裏面嘅咳藥。
可微編程

可微編程係一個編程範例，藉此數字計算機程序經由自動微分嘅方法微分得。 通常藉由梯度下降，可以實現得基於梯度嘅程序參數優化。可微編程經已喺好多領域當中使用開，特別係喺科學計算（scientific computing）同埋人工智能當中。

方法
大多數可微編程框架係經由砌出一個圖表（graph）、之包含到程序中嘅控制流同埋數據結構嘅嚟工作。 較早嘅嘗試通常分為兩類：
基於靜態、編譯好嘅圖嘅方法，譬如TensorFlow，  Theano跟MXNet 。啲方法傾向於允許良好嘅編譯器優化同埋比較容易噉擴展去大型系統，但係佢哋嘅靜態性質限制唨交互能力同埋輕鬆創建得嘅程序類型（譬如啲涉及循環或遞歸嘅），而且令到啲用戶好難去推敲（reason about）佢哋寫嘅程序。
基於運算符重載、動態圖嘅方法，如PyTorch跟AutoGrad 。佢哋嘅動態同埋交互性質令到大多數程序嘅編寫同埋推敲變得更加容易。但係，佢哋會提高解釋器開銷（尤其係在組成許多小操作時），可擴展性勩尐，而且編譯器優化冇益到佢哋乜嚌。
呢兩種早期方法都只能微分啲以適當方式為框架編寫嘅代碼，之限制唨佢哋戥其他程序嘅互相操作性。
最新軟件包 Zygote、之使Julia編程語言写嘅，同埋使用新編程語言嘅Myia ，佢哋透過捉語言嘅語法睇作圖而解決唨早時啲試驗當中撞到嘅問題。然之後任意代碼嘅中間表示部分都直接微分、優化同埋編譯得。

應用
以下領域當中經已使用開可微編程，譬如將深度學習佮埋物理引擎用於機器人技術、可微分嘅光線追蹤、圖像處理同埋概率編程。
可憐我

可憐我（英文：Pity Me），係英國英格蘭杜咸郡嘅一個城郊村，大約有人口4,000人。

名
可憐我嘅英文本名係「Pity Me」，有「可憐我」嘅意思。呢個名以地名嚟講好古怪，所以城鎮有一定嘅知名度。關於呢個名嘅來源，至今重未有一個統一嘅講法。其中一個講法係嚟自《牛津英國地名詞典》（Oxford Dictionary of British Place Names）。呢個講法話「呢個名係響19世紀改嘅。因為當時嘅可憐我係一個荒涼又難以發展嘅地方，尐人認為呢個地方發展唔到好不幸，所以改咗呢個怪名」。

地理
可憐我嘅座標係54°48′20″N 1°35′10″W（54.80553,-1.58615），海拔為91米（298.6英尺）。呢個鎮位於紐頓何（Newton Hall）以西，弗拉姆韋爾蓋特摩爾（Framwellgate Moor）以北，距離達拉謨大約3.5公里。呢個鎮嘅OS格網參考編碼係NZ265452，郵區編號係DH1，電話區號係0191。
連接達林頓同紐卡斯爾嘅A167公路會經過佩提米。

設施
喺可憐我有幾間學校、零售公園、工業區、自然保護區、科學中心、旅遊休閒中心、幾間旅館同3間酒吧，響佩提米邊緣重有一間敞開式購物中心。
可延伸度

可延伸度（extensibility）喺軟件工程上係指一隻電腦軟件做到能夠喺出咗街之後容易加入新功能，而且加新功能嗰陣唔會搞到程式出錯。
可愛的一朵玫瑰花

《可愛的一朵玫瑰花》係由王洛賓填詞同作曲。呢隻歌係一隻哈薩克族民歌。

簡介
呢隻歌喺1930年代就已經喺中亞草原道流傳嘅歌，之後傳入到新疆。王洛賓就將哈薩克話嘅《都達爾和瑪麗亞》改編做漢語版，就叫做依家嘅《可愛的一朵玫瑰花》。
內因子

內因子係胃壁分泌嘅一種醣蛋白，主要作用係幫助維他命B12嘅吸收。
內地核

地球嘅內核係地球嘅最深層部份，呈固態球形，半徑大概1220公里。內核推斷係由鐵-鎳嘅合金組成，表面溫度約莫同太陽嘅一樣，即係大概5700開氏度。
內地人

內地 (大日本帝國)：大日本帝國將本土國民稱為「內地人」，同朝鮮、台灣、關東州同埋南洋群島等海外領地居民相對。
琉球人對大和人嘅特定稱呼。
內外團體

內外團體 (英文：In-group and out-group) 係一個社會心理學嘅概念，代表住人之間自然會組成嘅團體，成為咗佢哋自己嘅身份認同嘅一部分。任何冇呢個團體嘅共同身份，就唔係屬於喺呢個團體入面。呢啲團體可以係朋友圈、家庭、社區、球隊、政黨、國家、同宗教等等。

歷史
呢個字眼嚟自1970年代嘅學家 Henri Tajfel。當時，佢整理緊佢嘅社會認同理論（英文：Social identity theory），就係用咗呢個概念嚟做分類同埋解釋。根據佢嘅研究，人可以喺幾分鐘之内，揾出自己嘅內團體同外團體。而且，呢啲分類唔一定需要有邏輯嘅解釋，有好多時純粹係隨意咁分。
喺神經內科，學家已經能夠成立到，人會自然咁喺個腦度分內外團體。呢個分類係可以受政治宣傳所影響，同時亦都係可以分好多唔同嘅級別，由好微到最極端嘅完全去人性化到有。
內夫謝希爾省

內夫謝希爾省（土耳其文：Nevşehir ili）係土耳其嘅其中一個省，首府內夫謝希爾。
內容分析

內容分析（content analysis）係指對文件作出分析嘅研究方法，喺社會科學上成日用。
內嗅皮質

內嗅皮質（英文：entorhinal cortex）係內側顳葉嘅一個腦區，包含海馬旁回嘅部分區域。
劉家昂

劉家昂，香港親中派政治人，曾經參與2023年香港區議會選舉。
劉家輝

劉家輝（1955年8月22號—），原名冼錦熙，喺中國廣東省佛山市出世。1970年代末到1980年代期間，曾經係邵氏電影公司力捧嘅功夫片男星。

生平
劉家輝係劉湛嘅契仔，同劉湛兩個仔、導演兼演員劉家良同埋武術指導劉家榮係無血緣關係。由於劉湛係洪拳名家林世榮（師承黃飛鴻）嘅弟子，即係黃飛鴻嘅下三代徒孫，劉家輝自細就受嚴格同正統嘅武術訓練，奠定後來成為武打明星嘅基礎。
1974年劉家輝入電影圈，從龍虎武師、武術指導做起，1976年由義兄劉家良執導嘅《陸阿采與黃飛鴻》係佢第一部擔大旗嘅作品。1978年嘅《少林三十六房》真正令佢聲名大噪。呢部電影唔單只成為當年香港十大賣座片，亦都響外國得到唔錯嘅反應。佢響於片裏面演三德大師令到觀眾印象深刻，San Te（三德）亦變成為佢另一個英文名（佢原本英文名Gordon Liu），係某啲外國影迷心目中嘅代名詞。後來響邵氏拍幾十部影片，佢幾乎全部都係飾演武僧。
當功夫片熱潮消退、邵氏唔拍攝電影之後，劉家輝轉向電視劇發展。少咗邵氏公司嘅幫助，佢知名度比唔上以前，只可以響電視劇或電影中做配角或者反派。
佢受過名導演昆汀·塔倫提諾邀請，喺《標殺令》電影系列中演出，分別喺第一集飾演瘋狂88的殺手強尼莫，第二集飾演武術高人白眉。
劉家凱

劉家凱（粵拼：lau4 gaa1 hoi2；1982年2月5號—），係台灣樂團蘇打綠結他手。
劉家聰

劉家聰（英文：Martin Lau，1978年3月24號—），用過藝名劉子葱，係香港男演員，而家係無綫電視基本藝人合約藝員。佢參加第九期無綫電視藝員訓練班而入行，中途亦做過亞洲電視同香港有線電視藝員。
劉家衡

劉家衡（Andy Lao），係前香港公民黨員，前深水埗區議會南昌北選區議員，2020至2021年在任。老婆係KOL潘書韻（搣時潘）。
佢喺2019年香港區議會選舉，擊敗時任民建聯雙料議員鄭泳舜當選。結果公佈後，有多名泛民主派當選人疑似被微博等一啲社交網站傳聞有不良行為或者生理缺陷。其中劉家衡就被指係「著名援交女」、「AV天使」。其後求驗傳媒批評，呢啲改圖係不實指控，被抹黑嘅劉家衡握就回應話無諗過有一日連自己嘅性別都需要澄清。
2021年7月，劉家衡隨住泛民主派區議員辭職潮而辭任區議員，同有被控襲擊同刑事損壞罪名嘅老婆潘書韻一齊著草離開咗香港。
八風

八風，八個方位嘅風，亦即東南西北加上東北東南西北西南。亦即東風、南風、西風、北風、東北風、東南風、西北風、西南風。古籍之中各有專名。八風至早提及喺戰國，或者春秋再之前已有。漢時有較詳細嘅紀錄，同順應天候做適合嘅事有關。由八風而應用於其他事物。如音律有模仿八風，如築城開八門，屋宇開八窗。王莽篡位二年，起咗八風臺。
佛斆亦有八風，但完全唔同嘅嘢，有關修行嘅四順四逆。

風名
呂氏春秋有始咁寫。「何謂八風。東北曰炎風、東方曰滔風、東南曰熏風、南方曰巨風、西南曰淒風、西方曰飂風、西北曰厲風、北方曰寒風。」
而淮南子墬形就咁寫，「東北曰炎風、東方曰條風、東南曰景風、南方曰巨風、西南曰涼風、西方曰飂風、西北曰麗風、北方曰寒風。」啲名相似又有啲唔同。
而喺淮南子天文，啲名又有唔同，以季節而分。「距日冬至四十五日、條風至。條風至四十五日、明庶風至。明庶風至四十五日、清明風至。清明風至四十五日、景風至。景風至四十五日、涼風至。涼風至四十五日、閶闔風至。閶闔風至四十五日、不周風至。不周風至四十五日、廣莫風至。」
說文亦有講八風，風部之下有寫。「風、八風也。東方曰明庶風、東南曰清明風、南方曰景風、西南曰涼風、西方曰閶闔風、西北曰不周風、北方曰廣莫風、東北曰融風。風動蟲生。故蟲八日而化。从虫凡聲。凡風之屬皆从風。」

做事
淮南子天文講及唔同風做唔同事。「條風至、則出輕系、去稽留。明庶風至、則正封疆、修田疇。清明風至、則出幣帛、使諸侯。景風至、則爵有位、賞有功。涼風至、則報地德、祀四鄉。閶闔風至、則收縣垂、琴瑟不張。不周風至、則修宮室、繕邊城。廣莫風至、則閉關梁、決罰刑。」
八點檔

八點檔係指夜晚8點鐘（通常特別指平日）播嘅節目時段。呢個詞首先響臺灣興起，因為當地唔同電視台都會用呢個時段播電視劇，競爭激烈。
八魁

八魁，來自敦煌莫高窟古卷星圖。圖中八魁，中間偏下。
八魁，星官之一，歸室宿。恆星有八。八魁可能係羽林軍頭，又可能係捕獸之網，又可能係捕獸之官。
星官分野
公

公（粵拼：gung1；♂），又叫雄性（粵拼：hung4 sing3），係講有性生物，佢係放出細同識郁嘅生殖細胞嗰一方，可以令到乸嘅生殖細胞受孕。要繁殖，公係唔可以少咗乸。

定義
一隻開緊屏嘅雄性孔雀
睇埋：精子、配子同乸
喺生物學上，公可以以配子嚟定義，係繁殖過程當中供應精子（細粒啲嘅配子）嗰一方。

特徵
呢幅相影到一隻狼公。
一隻大咗肚嘅海馬公；海馬交配嗰陣隻乸會將卵子交畀隻公嚟陀。
睇埋：性選擇同貝特曼原理
喺動物界，啲公成日都會為咗交配而競爭。
查理斯·達爾文發覺近乎一切嘅動物物種都有一種情況：公硬係會性慾強過乸，會為咗爭奪同啲乸交配嘅權利而打交，或者以其他方式競爭。例如好多物種嘅甲蟲都係啲公有角而啲乸冇角，公彼此之間會用角打交，打贏咗嘅就有權同啲乸交配。噉嘅情況喺好多種魚類、雀鳥以至哺乳類當中都可以觀察得到。
喺 1948 年，有生物學家做咗一場實驗：佢哋發覺一隻果蠅公嘅配偶數量愈多，生到嘅後代嘅數量就愈多；相比之下，乸就冇噉嘅情況—就算一隻乸有好多配偶，佢生到嘅後代嘅數量都唔會點升。首先，思考公同乸嘅生物本質—乸嘅配子（卵子）明顯大粒過公嘅（精子），噉就表示對於身體嚟講，生產卵子（同生產精子比起嚟）消耗嘅資源更多，而且喺多種動物裡邊，乸要花好多時間陀仔（例如人類生仔就要陀九至十個月咁耐），陀仔期間隻乸冇得繁殖；相比之下，公生產後代嘅能力唔受呢種限制。因此，公比較有誘因靠住「盡力搵乸交配，交配次數要有咁多得咁多」嘅策略嚟行動，自然會進化到性慾強，鍾意同好多唔同伴侶交配。
千家和也

千家和也（日文：せんけ かずや；1946年—2019年6月13號），係日本填詞人。

簡歷
2019年6月13號，佢因食道癌過世。
千利休

千利休（1522年—1591年4月21號）係日本戰國時代後期一位茶道大師，喺日本尊稱為「茶聖」。佢臨老得罪咗豐臣秀吉，要劏肚死。
千千松幸子

千千松幸子，係日本嘅一個女藝人同埋配音員。
千字文

《千字文》係中國南梁文官周興嗣（502年至549年）寫嘅文，有一千隻唔重複嘅唐字，相傳係梁武帝蕭衍攞咗王羲之寫嘅一千隻字練書法，叫周興嗣幫手將啲字編成篇有意義嘅文。舊時中國細路都會讀呢本書，同《三字經》、《百家姓》並稱「三百千」。

文體
《千字文》由「天地玄黃」到「焉哉乎也」，總共250句隔句押韻嘅四字短句構成，內容包含天文、地理、政治、經濟、社會、歷史、倫理，成篇文一字都唔重複。

內文（附粵音）
一：
二：
三：
景行維賢，克念作聖。德建名立，形端表正。空谷傳聲，虛堂習聽。禍因惡積，福緣善慶。
尺璧非寶，寸陰是競。資父事君，曰嚴與敬。孝當竭力，忠則盡命。臨深履薄，夙興溫凊。
似蘭斯馨，如松之盛。川流不息，淵澄取映。容止若思，言辭安定。篤初誠美，慎終宜令。
榮業所基，藉甚無竟。學優登仕，攝職從政。存以甘棠，去而益詠。樂殊貴賤，禮別尊卑。
上和下睦，夫唱婦隨。外受傅訓，入奉母儀。諸姑伯叔，猶子比兒。孔懷兄弟，同氣連枝。
交友投分，切磨箴規。仁慈隱惻，造次弗離。節義廉退，顛沛匪虧。性靜情逸，心動神疲。
守真志滿，逐物意移。堅持雅操，好爵自縻。
四：
都邑華夏，東西二京。背邙面洛，浮渭據涇。宮殿盤鬱，樓觀飛驚。圖寫禽獸，畫彩仙靈。
丙舍傍啟，甲帳對楹。肆筵設席，鼓瑟吹笙。升階納陛，弁轉疑星。右通廣內，左達承明。
既集墳典，亦聚群英。杜稿鍾隸，漆書壁經。府羅將相，路俠槐卿。戶封八縣，家給千兵。
高冠陪輦，驅轂振纓。世祿侈富，車駕肥輕。策功茂實，勒碑刻銘。磻溪伊尹，佐時阿衡。
奄宅曲阜，微旦孰營。桓公匡合，濟弱扶傾。綺回漢惠，說感武丁。俊乂密勿，多士寔寧。
晉楚更霸，趙魏困橫。假途滅虢，踐土會盟。何遵約法，韓弊煩刑。起翦頗牧，用軍最精。
宣威沙漠，馳譽丹青。九州禹跡，百郡秦並。嶽宗恆岱，禪主雲亭。雁門紫塞，雞田赤城。
昆池碣石，鉅野洞庭。曠遠綿邈，巖岫杳冥。
五：
治本於農，務茲稼穡。俶載南畝，我藝黍稷。稅熟貢新，勸賞黜陟。孟軻敦素，史魚秉直。
庶幾中庸，勞謙謹敕。聆音察理，鑒貌辨色。貽厥嘉猷，勉其祗植。省躬譏誡，寵增抗極。
殆辱近恥，林皋幸即。兩疏見機，解組誰逼。索居閒處，沉默寂寥。求古尋論，散慮逍遙。
欣奏累遣，慼謝歡招。渠荷的歷，園莽抽條。枇杷晚翠，梧桐早凋。陳根委翳，落葉飄颻。
游鵾獨運，凌摩絳霄。
六：
耽讀玩市，寓目囊箱。易輶攸畏，屬耳垣牆。具膳餐飯，適口充腸。飽飫烹宰，飢厭糟糠。
親戚故舊，老少異糧。妾御績紡，侍巾帷房。紈扇圓潔，銀燭煒煌。晝眠夕寐，藍筍象床。
弦歌酒宴，接杯舉觴。矯手頓足，悅豫且康。嫡後嗣續，祭祀烝嘗。稽顙再拜，悚懼恐惶。
箋牒簡要，顧答審詳。骸垢想浴，執熱願涼。驢騾犢特，駭躍超驤。誅斬賊盜，捕獲叛亡。
七：
布射僚丸，嵇琴阮嘯。恬筆倫紙，鈞巧任釣。釋紛利俗，並皆佳妙。毛施淑姿，工顰妍笑。
年矢每催，曦暉朗曜。璿璣懸斡，晦魄環照。指薪修祜，永綏吉劭。矩步引領，俯仰廊廟。
束帶矜莊，徘徊瞻眺。孤陋寡聞，愚蒙等誚。謂語助者，焉哉乎也。
千字節

千位元組（英文：Kilobyte），大陸叫千字節（粵拼：cin1 zi6 zit3），簡稱KB或K，係資訊計量單位，依家通常用來標示檔案大細、網絡硬碟容量，又或者用喺大容量儲存媒介嘅容量。
品牌社群

品牌社群(Brand Community)係指建立喺使用某一品牌嘅消費者之間嘅一套社會關係基礎上嘅一種專門化，而唔係地理意義嘅社區。
品牌社群係以消費者對品牌嘅感情同價值作為聯繫紐帶。喺品牌社群入面，消費者因為對某一品牌有特別嘅感情，認為呢個品牌所宣揚嘅體驗價值、形象價值同佢哋自己嘅人生觀、價值觀係一致嘅。

品牌社群嘅推動因素
喺2024年，有學者喺Journal of Organizational Computing and Electronic Commerce發表文章，以《仙劍奇俠傳系列》發展作為例子，指出品牌社群同品牌文化又互相推動嘅作用。
品質管理

品質管理（英文：quality management）係管理嘅一部份，負責確保一個組織嘅產品同服務嘅質素一致。
品蔥

品蔥係一個討論各種問題嘅網上中文平台，其中大多數係政治話題。平台嘅用户叫做葱友或者葱油。佢嘅伺服器架設喺美國。 佢喺中國大陸畀GFW封鎖。 由於品蔥可以討論知乎上面唔畀討論嘅政治同埋時事等敏感話題，畀一啲人叫佢做「牆外知乎」。舊品蔥喺2018年10月30號被刪站，新品蔥喺2018年11月重新開站。

網站特性
品蔥嘅網站界面使用簡化字，用户以大陸為主，亦都有唔少香港、台灣同埋海外地區嘅用户。由於品蔥喺大陸被封鎖，大陸嘅用户需要用翻牆工具訪問品蔥，用户之間亦經常分享突破網絡審查嘅心得。
爲保證用戶嘅利益，伺服器唔會記錄用戶嘅IP地址，喺註冊時亦唔需要郵箱或手機。發帖同回覆可以設置延時發佈，預設搜尋引擎係DuckDuckGo。好多品蔥用戶認爲使用iPhone比使用Android嘅網上安全性更高。
品蔥網站入面嘅多數議題著重於政治時事。
品蔥嘅其他特色，包括網站架構源代碼開源、網站後台資料公布、以及預設無私訊功能等等。
品質

品質（英文：quality）大致上係指一件產品或者服務有幾能夠乎合預期中嘅特性，爾啲特性可以係功能或者係其他嘢。
品達

品達（Pindar，前518年—前438年）係個古希臘詩人，嚟自忒拜，被後世睇成古希臘「九大抒情詩人」最把炮嘅一位。
品牌管理

品牌管理（brand management）係指對一間公司對自己隻牌子同市場形勢作出分析，並且用呢啲分析嘅結果做商業決策。
品田愛斗

品田愛斗（1999年9月19號—）係日本足球員，司職中場，效力過FC東京。
品種

品種（英文：breed）係指一個馴養咗嘅物種當中一柞形態上彼此相似嘅個體。
「品種」同「物種」係兩個相似、但唔一樣嘅概念：同一個物種嘅唔同品種之間能夠交配同生出有生殖能力嘅後代，例如係唔同狗品種噉樣；但唔同物種之間唔能夠交配同生出有生殖能力嘅後代。